cyanic-selkie/wikianc huggingface dataset:
Dad’s Army (film fra 2016)
Dad's Army er en britisk militær-komedie fra 2016. Filmen er regissert av Oliver Parker, skrevet av Hamish McColl, og har Bill Nighy, Catherine Zeta-Jones, Michael Gambon og Toby Jones i noen av de fremste rollene. Den er basert på den britiske komiserien med samme navn som gikk på BBC fra 1968 til 1977. Det ble også laget en filmversjon i 1971.
Sammendrag
I mellomtiden oppdager det britiske MI5 et radio-signal sendt fra Walmington-on-Sea mot Berlin, antatt å komme fra en hemmelig spion for nazistene. MI5 sender major Cunningham og kaptein Meeks som møter kaptein Mainwaring og informerer ham om fiendens tilstedeværelse. Denne nyheten gir Heimevernet i området en mulighet til å finne spionen, og gjøre en virkelig forskjell i krigen. På patrulje sammen med troppen sin oppdager Winters at invasjonen kommer til å gå mot Normandie. Rose Winters påstår at spionen var sersjant Wilson. Kaptein Mainwaring tror på Rose, og får arrestert Wilson. Men samtidig stilles det spørsmål ved journalisten, og det oppdages at Rose opprinnelig har hjemme-adresse i Berlin.
Struten fyr
Struten fyrstasjon ligger på en liten holme i Oslofjorden sør for Hankø i Fredrikstad kommune i Østfold. Rett vest for fyret på andre siden av fjorden ligger Nøtterøy og Tjøme.
Fyret bestod av en fyrbygning med lite lykterom på toppen av huset og ble bygget i 1907. Da fyret ble automatisert i 1985 ble fyrlykta plassert på en søyle sørvest for huset.
Sjømannsforeninger i Fredrikstad og Sarpsborg søkte om å få sette ut et fyr på Struten i 1886, men fikk avslag. I stedet ble det i 1901 satt ut en orgelbøye like nord for Struten. I 1904 forliste barken «Sir John Lawrence» ved Struten og mannskapet på 13 omkom. Det ble da reist nytt krav om fyr på holmen og denne gangen fikk de godkjennelse. Fyret bestod av en fyrbygning med et lite lykterom på toppen av huset og ble bygget i 1907. Da fyret ble automatisert i 1985 ble fyrlykta plassert på en søyle sørvest for huset.
Under den andre verdenskrigen bygde tyskerne tre kanonstillinger rundt fyrhuset, men disse ble aldri tatt i bruk.
I dag er fyret en del av kystleden i Oslofjorden, med muligheter for overnatting.
Eksterne lenker
Oslofjordens Friluftsråd - Struten
Aubagne
Aubagne er en kommune i departementet Bouches-du-Rhône i regionen Provence-Alpes-Côte d'Azur. Kommunen ligger 17 km øst for Marseille sør i Frankrike. Fremmedlegionens hovedkvarter ligger i Aubagne.
Befolkningsutvikling
Antall innbyggere i kommunen Aubagne
Kløve holdeplass
Kløve holdeplass ligger mellom Voss og Reimegrend langs Bergensbanen i Raundalen. Stasjonen blir betjent av lokaltog på strekningen Bergen – Voss – Mjølfjell – Myrdal. Holdeplassen har leskur, den har tidligere også hatt lasteplass.
Café Guerbois
Émile Zola, Frédéric Bazille, Louis Edmond Duranty, Henri Fantin-Latour, Edgar Degas, Claude Monet, Pierre-Auguste Renoir og Alfred Sisley var ofte med på samtalene. Noen ganger var også Paul Cézanne og Camille Pissarro med dem. Gruppen ble noen ganger kalt Batignollesgruppen og mange av deltakerne var tilknyttet impresjonismen.
Konversasjonene var ofte ildfulle. En kveld i februar 1870 gikk ting så langt at Manet, som var krenket av en anmeldelse skrevet av Duranty, såret Duranty i en duell. Såret var ikke dødelig, og de to forble venner.
Café Guerbois finnes ikke lenger.
ESTCube-1
ESTCube-1 er Estlands første satellitt. ESTCube-1 ble utviklet som del av et studentprogram og ble skutt opp 7. mai 2013 med en Vega bærerakett. Studentprogrammet er et utdanningsprosjekt hvor studenter og elever fra videregående skoler kan delta. Prosjektet fulgte CubeSat standarden for nanosatellitter og satellitten er en kube på 10x10x11,35 cm, med et volum på en liter og en masse på 1,048 kg.
Mattencherry bridge
Mattancherry Bidge er en bro i Ernakulam, Kerala, India. Det forbinder fastlandet Ernakulam til Willingdon Island. Denne broen ble bygget i 1998 og etterfulgte den forrige broen med samme navn, som var blitt bygget i 1940. Den gamle broen btukes nå bare av to- og tre-hjulingrr
Broen ble bygget som et felles prosjekt mellom Regjeringen i Kerala, Cochin Development Authority og Gammon India.
Den Gamle Broen
Den gamle Mattancerry Bridge ble bygget i 1940 av sir Robert Charles Bristo. Denne broen forbandt Wellington Island med Fort Kochi over Vembanadu lake. Broen ble bygget med 16 spenn i stål og tre. Midtspennet av broen var utformet på en slik måte at det kunne løftes ved hjelp av en fjærmekanisme.
Broen ble tatt i bruk 13. april 1943, og ble senere en del av NH 47. Broen er nå stengt, og kun lette motorkjøretøyer, Tuk-Tuker får bruke denne brua.
Neot Semadar
Neot Semadar ligger sør i Negev, rundt 70 km nord for Eilat. Kibbutzen ble grunnlagt i 1989 på området til den fraflyttede kibbutzen Shizafon. Neot Semadar er et organisert samfunn med unike bygninger som blant annet et kjøletårn. Neot Semadar har et folketall på 90 voksne, 70 barn og 50 frivillige.
Den malankarisk-ortodoks-syriske kirke
Den malankarisk-ortodoks-syriske kirke (eller den indisk-ortodokse kirke) hører til de tomaskristne trossamfunnene i den indiske delstaten Kerala og utgjør en autokefal orientalsk-ortodoks kirke. Den er altså i kommunion med de andre orientalsk-ortodokse kirkene og fører sine røtter tilbake til apostelen Tomas’ misjonering i den indiske regionen Malankara. Kirken følger den syriske ritus, og dens leder er Østens katolikos og metropolitt av Malankara med sete i Kottayam. Den nåværende katolikos er Vakant (siden 2021).
Bispedømmer
Den malankarisk-ortodoks-syriske kirke har 25 bispedømmer. De fleste ligger i Kerala i India, men det fins flere bispedømmer for utvandrede tilhengere i andre deler av India og andre verdensdeler:
Historie
Den malankarisk-ortodoks-syriske kirke går tilbake på den syrisk-ortodokse kirke av Malankara, som ble styrt av egne, indiske metropolitter av Malankara, som var underordnet den syrisk-ortodokse patriark av Antiokia. I begynnelsen av 1900-tallet økte spenningene mellom de indiske menighetene og patriarken, siden en del av de indiske prestene ikke følte sine interesser godt nok ivaretatt av patriarken. På grunn av stridighetene ble metropolitten Mar Dionysios VI i 1911 ekskommunisert av den syrisk-ortodokse patriarken. Dermed var samfunnet del i en fraksjon som var trofast mot patriarken, og en fraksjon som fulgte den ekskommuniserte Dionysios. På hans initiativ ble tittelen Østen katolikos, som den syrisk-ortodokse kirke hadde avskaffet i 1860, gjenopplivet, og i 1912 ble Baselios Paulose I innsatt som den første Østens katolikos i India. Østens katolikos ble ansett som likestilt med patriarken i Antiokia, ikke underordnet ham – et klart brudd med den syrisk-ortodokse kirke.
Den unge kirkens synode bestemte seg i 1926 for å forhandle med paven om en mulig kommunion med den romerske kirke. Biskopene Geevargese Mar Ivanios og Jacob Mar Theophilos sto for forhandlingene. Innen kongregasjonen for østkirkene kom frem til et positivt svar i 1930, hadde de resterende biskopene forkastet planene om kommunion. Ivanios og Theophilos gjennomførte imidlertid unionen og grunnla dermed den syro-malankariske katolske kirke, som ble uavhengig av den ortodoks-syriske i 1932.
Etter forsøk på forsoning ble kirkene gjenforent i 1958, men uenighetene forsterket seg på nytt i løpet av 1970-tallet. Det endelige bruddet skjedde i august 1975, da den syrisk-ortodokse kirke ekskommuniserte Østens katolikos Baselios Paulose II og utnevnte en motkatolikos. Den malankarisk-ortodoks-syriske kirke ble etter bruddet anerkjent som autokefal av de andre orientalsk-ortodokse kirkene.
Kęstutis Kėvalas
Bakgrunn
Kęstutis Kėvalas studerte fra 1990 til 1992 ved Kaunas teknologiske universitets radioelektroniske fakultet. I 1993 begynte han på presteseminaret i Kaunas, og studerte filosofi og teologi der til 1997. Så fortsatte han studiene ved Seminary of St. Mary i Baltimore i USA, og der tok han lisensgraden i teologi.
Trevor (kortfilm)
Trevor er en amerikansk kortfilm fra 1994, regissert av Peggy Rajski. Den ble produsert av Randy Stone og Peggy Rajski og skrevet av James Lecesne. Filmen er satt i 1981 og handler om 13 år gamle Trevor, en stor tilhenger av Diana Ross, som er forelsket i skolekameraten Pinky Faraday.
Kęstutis Kėvalas
Prest
Den 29. juni 2000 ble han presteviet i katedralbasilikaen St Peter og St Paulus.
Trevor (kortfilm)
Trevor vant Oscar for beste kortfilm i 1995 sammen med Franz Kafka's It's a Wonderful Life.
Kęstutis Kėvalas
Prest
Fra 2001 til 2005 var han leder av det erkebiskoppelige prepedeutiske seminar, og var bispedømmeungdomsprest. I 2003 påbegynte han doktorstudier i teologi ved Vytautas Magnus-universitetet i Kaunas, der han tok doktorgraden i 2008. Kevalas ble spiritual ved presteseminaret i Kaunas samme år.
Trevor (kortfilm)
I 1998 grunnla filmregissør Peggy Rajski og filmskaperne Randy Stone og James Lecesne organisasjonen The Trevor Project, som skal hjelpe LHBT-ungdom som tenker på å ta sitt eget liv.
Kęstutis Kėvalas
Prest
Den 8. februar 2010 ble han programdirektør for Radio Maria i Litauen.
Hjelpebiskop i Kaunas
Den 27. september 2012 utnevnte pave Benedikt XVI ham til titulærbiskop av Abziri og hjelpebiskop i Kaunas, og han ble bispeviet av Sigitas Tamkevičius, erkebiskop av Kaunas (senere kreert til kardinal i 2019). Medkonsekrerende var den apostoliske nuntius i Litauen, erkebiskop Luigi Bonazzi, og den litauiske militærbiskop, Gintaras Linas Grušas.
Biskop av Telšiai
Den 20. april 2017 ble han utnevnt til koadjutorbiskop av Telšiai, og etterfulgte som ordinarie biskop der den 18. september, da biskop Jonas Boruta S.J. fratrådte.
Erkebiskop av Kaunas
Den 19. februar 2020 ble han promovert til erkebiskop av Kaunas. Han tok erkebispedømmet i besittelse den 24. juni 2020.
Episkopalgenealogi
Hans episkopalgenealogi er:
Diamant-typifisering
Typifisering av diamanter kan gjøres på vitenskapelig vis ved å kategorisere kjemiske urenheter – nivå og type. Diamanter finnes i gruppene: type Ia, type Ib, type IIa, og type IIb. Til å måle urenhetene, kreves infrarød spektroskopi.
Forskjellige typer kan eksistere i en og samme stein; natur-diamanter som innehar både type Ia og Ib, kan påtreffes, og påvisning skjer ved observasjon av måten de absorberer infrarød stråling.
Grønne diamanter finnes, not restricted to type, og fargen er forårsaket av ioniserende stråling.
Valborg Sønstevold
Valborg Sønstevold (født 28. september 1889 på Vang, død 10. mai 1941 i Oslo) var en norsk arkivar og historiker. Sønstevold var tilknyttet Riksarkivet i Oslo fra 1930 og ble ansatt som arkivar i 1934. Hun arbeidet der frem til sin død. Hun utga et verk om Karl Marx og Friedrich Engels for Det norske arbeiderpartiet i 1920 og var senere medarbeider på flere historiske utgivelser.
Historiker
Etter fullført hovedfag var hun medarbeider for verket Kristianias historie som ble utgitt av Edvard Bull. Sønstevold fullførte det siste bindet etter Bulls død i 1932. Hun var også bidragsyter til verket Den norske bokhandelens historie av Harald Tveterås.
Lag-EM i mangekamp
Lag-EM i mangekamp (europamesterskapet i mangekamp innen friidrett, engelsk: European Combined Events Team Championships), før 2017 kjent under navnet Europacupen i mangekamp (engelsk: European Cup Combined Events), er et toårlig mesterskap innen mangekamp for europeiske utøvere.
Det konkurreres i tikamp for menn og sjukamp for kvinner. På samme måte som Lag-EM i friidrett er landene inndelt i divisjoner; i Lag-EM i mangekamp 2019 deltok åtte lag i superligaen, seks lag i 1. divisjon og fem lag i 2. divisjon. De tre mesterskapene arrangeres samtidig, over to dager, men på tre ulike steder i Europa.
Regjerende mester pr 2020, som vinner av Lag-EM i mangekamp 2019, er Estland, der Maicel Uibo, Kristjan Rosenberg, Janek Õiglane, Mari Klaup-McColl, Hanna-Mai Vaikla og Kristella Jurkatamm deltok som tellende utøvere.
Format
Mesterskapet er en lagkonkurranse for land, der poengsummen for de tre beste utøverne mannlige og de tre beste kvinnelige utøverne summeres.
Hvert land kan stille med inntil 10 utøvere i mesterskapet (fem av hvert kjønn), hvorav 8 deltar i selve konkurransen (4 av hvert kjønn), og de 6 beste utøverne fra hvert land (3 beste av hvert kjønn) teller i lagkonkurransen.
Før 2013 var det én konkurranse for menn og én for kvinner. Alderskravet er at mannlige deltakere fyller 18 år kvinner 16 år, i løpet av det året mesterskapet arrangeres.
Historie
Mesterskapet arrangeres av Det europeiske friidrettsforbundet. Det første mesterskapet ble arrangert i 1973 i Bonn i Tyskland, da med tikamp for menn og femkamp for kvinner. Sjukamp for kvinner ble innført i 1981. De første fem utgavene (1973-1981) ble arrangert med semifinaler og finaler, mens dagens modell med divisjoner ble innført i 1983.
Referanser
<References />
Filosofiåret 1596
Filosofiåret 1596 er en oversikt over hendelser, utgivelser og personer med tilknytning til filosofi i 1596.
Maren Wangensteen
Maren Wangensteen (født 31. mars 1991) er en norsk langrennsløper som representerer Øystre Slidre.
Hun debuterte i verdenscupen i langrenn da hun ble nummer 32 på tremila i Holmenkollen 5. mars 2022. I NM 2022 i Harstad tok hun bronse på 10 km klassisk.
Algeries kringkastingsselskap
Algeries kringkastingsselskap (TDA) (fransk: Télédiffusion d’Algérie) er et foretak for kringkasting av radio og fjernsyn i Algerie. TDA er et såkalt offentlig industrielt og kommersielt selskap, kalt EPIC, som innebærer at det er en selvstendig juridisk enhet som forvalter en offentlig tjeneste. Blant annet drifter TDA sendere og øvrig sendenett for 57 radiokanaler og fem offentlige tv-kanaler i Algerie og utlandet. Algeries kommunikasjonsdepartement er tilsynsmyndighet for TDA.
Om selskapet
Kringkastingsselskapet har rundt 1860 ansatte og har hovedkontor i Bouzaréah, utenfor hovedstaden Alger. I tillegg er det seks regionskontorer i Bordj El Bahri, Constantine, Sidi bel Abbès, Ouargla, Bechar og Tamanrasset. Tidligere var den tekniske driften underlagt Algeries radio- og tv-selskap ENTD, men ble skilt ut som et eget selsakap i 1991.
Digitaliseringen av bakkenettet startet i 2010. Til nå dekker 133 digitale sendere rundt 85 prosent av befolkningen, og dette skal øke til 95 prosent innen 2018. TDA tilbyr også internett, tekniske tjenester og satellittjenester.
TDA er aktivt medlem av flere internasjonale organisasjoner, blant andre Den internasjonale telekommunikasjonsunion (ITU), Den europeiske kringkastingsunion (EBU), Den arabiske kringkastingsunion (ASBU) og Den afrikanske kringkastingsunion (UAR).
Beuningen (Gelderland)
Beuningen er en kommune i provinsen Gelderland i det østlige Nederland. Kommunen hadde 0 innbyggere i.
I tillegg til administrasjonssenteret Beuningen består kommunen av tettstedene Ewijk, Weurt og Winssen.
Mar Thoma-kirken
Mar Thoma-kirken (eller den Malankara-Mar Thoma-syriske kirke) hører til de tomaskristne trossamfunnene i den indiske delstaten Kerala og utgjør en del av det anglikanske kirkefellesskapet. Den er altså i kommunion med de andre anglikanske kirkene og fører sine røtter tilbake til apostelen Tomas’ misjonering i den indiske regionen Malankara. Kirken følger en reformert versjon av den antiokenske ritus. Mar Thoma-kirkens metropolitt har sitt sete i Tiruvalla.
Bispedømmer
Mar Thoma-kirken har tolv bispedømmer. De fleste ligger i Kerala i India, men det fins flere bispedømmer for utvandrede tilhengere i andre deler av India og andre verdensdeler:
Historie
Fra 1806 begynte britiske misjonærer å misjonere for den anglikanske kirke i Malankara. Deres ideer fant også gjenklang hos enkelte tilhengere og prester av den syrisk-ortodokse kirke av Malankara. Et avgjørende steg var også oversettelsen av Bibelen til malayalam i 1811. Metropolitten av Malankara, Mar Thoma XI, nedsatte i 1818 en komité som skulle vurdere mulige reformer i kirken. Hans etterfølger, Mar Thoma XII, var imidlertid ikke like åpen for reformatoriske ideer og prøvde å knytte kirken igjen nærmere til den syrisk-ortodokse patriark av Antiokia.
De reformatoriske kreftene i kirken lyktes med å få den reformvennlige Mar Thoma XIII innsatt som ny metropolitt i 1855. Komitéen konkluderte året etter bl.a. med at gudstjenester skulle holdes på malayalam, at tilbedelse av helgener og avdøde måtte opphøre og at alle ikoner, bilder og statuer av helgener skulle fjernes. Mar Thoma XIII ble imidlertid ekskommunisert av patriarken i 1864. Siden han likevel fortsatte å virke som biskop, var kirken blitt delt i to: En fraksjon var lojal mot patriarken av Antiokia, mens den andre fraksjonen mente at kirken i Malankara måtte frigjøre seg fra fremmedstyret som patriarken av Antiokia representerte.
Med en rettskjennelse i 1888 som bekreftet avsettelsen av Mar Thoma XIII, ble kirkens splittelse stadfestet. Den nye kirken inngikk senere en kommunion med den anglikanske kirke og tok navnet Mar Thoma-kirken.
Fra midten av 1900-tallet dannet det seg en gruppe i Mar Thoma-kirken som mente at reformasjonen ikke hadde gått langt nok. Siden det ikke ble funnet noen løsning på konflikten, løste den evangeliske St. Thomas-kirke av India seg fra Mar Thoma-kirken i 1961.
Klan MacNeil
Klan MacNeil, også kjent i Skottland som Klan Niall, er skotsk høylandsklan som i henhold til deres egen opphavshistorie er av irsk opprinnelse. I henhold til deres eldste genealogier og en del kilder nedstammer de fra Eógan mac Néill, også kjent som Niall av de ni gisler (død 465; navnet kommer fra strategien å ta gisler fra sine motstandere) og Niall Noigíallach, hvis dynasti dominerte Irland mellom 400- og 900-tallet. DNA-analyser forteller imidlertid en annen historie; klanens medlemmer har norrønt opphav, og ikke irsk. Klanen er særskilt assosiert med øya Barra på Ytre Hebridene i Skottland. De markerte seg først i sen middelalder med piratvirksomhet og senere deltok de i jakobittopprørene før de ble rammet av utrenskningene på 1700- og 1800-tallet hvor mange måtte utvandre utenlands, blant annet Canada, USA og Australia.
Den eldste historien til klanen er dunkel og preget av legender, men hevder å nedstamme fra den legendariske kong Niall og har sitt navn også fra en Niall som levde på 1200- eller tidlig på 1300-tallet, og som tilhørte samme dynastiske familie som de på Cowal og Knapdale som etterkommere av Lamont, MacEwan, klan Maclachlan og Sweeney. Mens MacNeil er sentrert på Barra er det en gren av klanen i Argyll (McNeill/MacNeill) som en del historikere har spekulert var heller en eldre linje, eller muligens faktisk ubeslektet. Imidlertid, i henhold til skotsk lov, er den nåværende høvding (chief) av klan MacNeil høvding over alle MacNeil(i)er.
Tradisjonell opphav
MacNeilene på Barra hevder nedstamming fra det irske dynastiet Uí Néill, Ánrothán Ua Néill, sønn av Áed, sønn av Flaithbertach Ua Neill, konge av Ailech, nord på Irland som var kontrollert av klanen Cenél nEógain, og som døde i 1036. Ánrothán (eller en annen av samme navn) skal ha utvandret til Skottland på 1000-tallet og det er via ham MacNeilene på Barra hevder avstamning fra den legendariske Niall av de ni gisler. Ánrothán er også oppgitt som stamfaren til flere klaner i området Argyll: Lamont, Maclachlan, MacEwen av Otter, og også de irske Sweeney (MacSween). Om MacNeilene faktisk er knyttet til Anrothan, synes de å ha vært en yngre gren av familien og var åpenbart overskygget på 1200-tallet av MacSween, Lamont og etterkommerne av klanen Maclachlan (også omtalt som Gilchrist).
Filosofiåret 1540
Filosofiåret 1540 er en oversikt over hendelser, utgivelser og personer med tilknytning til filosofi i 1540.
Klan MacNeil
Tradisjonell opphav
En motstridende teori, fremmet av Nicholas Maclean Bristol, er at det grunn til å tro at de nedstammer fra Neill Maclean som opptrer i Exchequer Rolls (nedtegnelser fra det skotske skattkammeret) på en tid da festningen Tarbert Castle i Argyll ble ombygd av Robert Bruce. I 1251 ble Neil MacNeil, den av femte av Barra, beskrevet som en fyrste ved et råd i Lord of the Isles. Hans sønn var Neil Og MacNeil, som det er antatt kjempet for Robert Bruce i slaget ved Bannockburn i 1314. En alternativ hypotese er at en avstamning fra en familie fra øya Bute som tjenestegjorde for klanen MacRuari (eller Ruaidhrí) fikk skjenket Barra av dem etter erobringen av Bute av Skottland.
DNA-analyser
MacNeil er fortsatt det vanligste etternavnet på Barra, lokalisert på den sørlige enden av Ytre Hebridene og som har en befolkning på rundt 1000 personer. Til tross for de legendariske opphavshistorien har genetiske forskning avslørt at de moderne MacNeilene ikke har sine røtter blant irlendere, men blant norrøne nordboere som siden 700-tallet bosatte seg på Hebridene og de ytre skotske øyene. DNA-prøver fra Barra-MacNeiler så langt unna som USA, Canada og Australia har bevist at den norrøne avstamningen. Det var ikke et eneste treff for Irland. Funnene er avdekket fra etternavnet MacNeils Y-DNA-prosjekt utført av genealogene Vincent MacNeil og Alex Buchanan.
Historie
Den tjuefemte høvding, Niall MacNeil, kjempet i kong Aleksander III av Skottland da kong Håkon Håkonsson måtte oppgi stridighetene i slaget ved Largs i 1263. Da den norske kongen senere døde på Hebridene var den norske dominansen over på de ytre øyene. Hans sønn også hetende Niall kjempet sammen med Robert Bruce mot Edvard II av England i slaget ved Bannockburn i 1314, som ble et mektig engelsk nederlag. Niall ble belønnet med landområder i nord av Kintyre som ble lagt til hans baroni Barra.
Etter at Ranald MacDonald døde i 1386 brøt det ut voldsomme stridigheter mellom Ranalds yngre bror Godfrey og hans nevøer om makten på de ytre øyene, en blodig vold som til sist fikk oppmerksomheten til kong Jakob I av Skottland i 1427. Kongen krevde at klanhøvdingene skulle komme til et møte i Inverness under forsikringer om fritt leide. Ved frammøte ble mange av høvdingene grepet og fengslet. Alexander MacGorrie, sønn av Godfrey, ble betraktet som en av de mest lastverdig, og etter en rask skueprosess (’liksom-rettsak’) ble han umiddelbart henrettet. Ettersom Alexander hadde arvet sin fars posisjon som herre av Garmoran, erklærte kong Jakob retten til herredømmet Garmoran som tapt og underlagt kronen.
Den eldste samtidige nedtegnelsen av MacNeilene på Barra er fra 1427 da Giolla Adhamhnáin Mac Néill (vanligvis gitt engelsk stavelse som Gilleonan MacNeil) mottok et kongelig charter på Barra og Boisdale, som følge av at Uist og Garmoran var blitt underlagt kronen det samme året. Gilleonans navnbror, antatt som den tolvte høvding, var en av høvdingene på de ytre øyene som lurt til å møte kong Jakob V av Skottland ved Portree under forsikringer om fritt leide, men ble isteden arrestert og fengslet. MacNeil-høvdingen av Barra ble ikke løslatt før kongens død i 1542 da James Stewart, 1. jarl av Moray, ble regent og ønsket å benytte seg høvdingene på øyene til å utgjøre en motvekt til klan Campbell. Hans sønn var ble de høvdingene som støttet den siste Lord of the Isles i hans allianse med kong Henrik VIII av England i 1545. Den avtalen de signerte med engelskmennene som overherre etablerte den gamle fiendskapet mellom høvdingene på øyene og kongeriket Skottland.
I 1579 sendte biskopen for øyene en klage på overtredelse til MacNeil-høvdingen av Barra. Hans sønn, den neste høvdingen, ble fordømt som en opprører av kongens råd så mange ganger at han ble beskrevet som en «nedarvet fredløs». Kongen sørget til sist for at hans lojale vasaller skulle jage og tilintetgjøre høvdingen for klan MacNeil, og det ble hans egne nevøer som tok ham til fange og plasserte ham i lenker.
Med base i Kisimul Castle og ved hjelp av en seilbåt med årer kalt birlinner ble MacNeilene beryktet for piratvirksomhet etter å ha angrepet engelske skip i tiden under dronning Elizabeth I av England. På klager fra den engelske monarken ble de innkalt med tvang til Edinburgh av kong Jakob VI av Skottland for å svare på deres handlinger. Deres høvding, Roderick MacNeil («Rory den ustyrlig») argumenterte at han mente kongen burde være fornøyd da dronning Elizabeth hadde halshogd hans mor, Maria Stuart. Svaret reddet livet hans, men hans besittelser ble inndratt, men senere gitt tilbake på lån. Senere da en datter av Kintail ble gift med James MacDonald av Sleat ble herredømmet over Barra gitt til MacDonald som en del av brudens medgift.
Under de skotske borgerkrigene på 1600-tallet ble Neil Og, høvdingen for klan MacNeil, utnevnt til oberst av hestene av Karl II av England og kjempet i slaget ved Worcester i 1651. Hans barnebarn var Roderick Dhu «den svarte» som mottok et kongelig charter på alt land i Barra for å bli etablert som et fritt baroni. Roderick ledet også sin klan i slaget ved Killiecrankie i 1689 under jakobittopprøret. Han støttet også det tilsvarende jakobittopprøret i 1715 og som et resultat måtte hans to sønner, Roderick og James, rømme til Frankrike. Ved deres fars død kunne de vende tilbake, men grunnet hans jakobittsympatier, ble Roderick sendt til fengselskipet HMS «Royal Sovereign». Han var deretter tatt med til London og ikke løslatt før juli 1747.
Klanen var framgangsrik fram til den tjuefirste høvding, general Roderick Macneil, ble tvunget til å selge Barra i 1838.
Den moderne klan
På 1700- og 1800-tallet ble det langt tyngre besværligheter for klan MacNeil. I løpet av denne perioden var det en masseutrenskning («Clearances») fra Barra og folk måtte utvandre til Canada, Australia, New Zealand, og USA. Under tiden da oberst Roderick (ca.1755–1822) var høvding for klanen fikk Barra de første masseutrenskninger, samtidig som høvdingen beskrev seg selv som melieuratier («forbedrer»). En stor utvandring fra Barra ble ledet av Gilleonan, eldre sønn av høvdingen. Denne utrenskningen besto av 370 katolikker i Barra, rundt 75 familier totalt, utvandret til Pictou i Nova Scotia. Etter å ha gått fallitt i 1838, tareindustrien hadde kollapset og det ble ymtet frampå om et problem med gambling
solgte den førtiførste høvding oberst Rodericks sønn og arving, generalløytnant Roderick MacNeil, Barra til oberst John Gordon av Cluny (ca.1776–1858). Da Roderick døde i 1863 uten arvinger gikk tittelen som høvding («chief») videre til et søskenbarn, en etterkommer av Gilleonan, som hadde utvandret til Canada i 1802. 800 år mad klantradisjon var kommet til sin historiske slutt.
Robert Lister MacNeil ble født i 1889. Som amerikansk borger og utdannet arkitekt etterfulgte som høvding klan MacNeil i 1915. I 1937 var han istand til å kjøpe Barra og den forfalne Kisimul Castle i stor grad fra penger fra sin andre hustru. Umiddelbart begynte han å restaurere festningen, som var det tradisjonelle setet til klanens høvding, støttet delvis av midler fra tilskudd fra britiske myndigheter. Ved sin død i 1970 var festningens gjenoppbygging fullført. I 2001 ble festningen leid ut til Historic Scotland for tusen år til en leie på £1 per år og en flaske Talisker whisky.
I oktober 2004 overleverte høvdingen over 3 600 hektar, noe som utgjorde bortimot hele hans eiendom på Barra, til Skottlands regjering. Den siste høvding av klan MacNeil er Roderick Wilson Macneil, den 26. av Barra, også baron av Barra. Selv om han er amerikansk borger, bor han i Edinburgh i Skottland.
Ingunn Solheim
Ingunn Solheim (født 11. april 1980 i Førde i Sogn og Fjordane) er en norsk journalist og programleder i NRK. Hun har vært nyhetsanker i Dagsrevyen og programleder for NRKs valgsendinger på TV i forbindelse med kommunevalget i 2011 og stortingsvalget i 2013. Fra 2014 til 2018 var hun programleder i programmet Debatten i NRK.
Karriere
Solheim har arbeidet som politisk journalist i NRK siden 2010 og arbeidet før det i TV 2 Nyhetskanalen og radiostasjonen Kanal 24. En kort periode skrev hun også for Dagens Næringsliv. Solheim startet journalistkarrieren som praktikant i NRK Sogn og Fjordane på begynnelsen av 2000-tallet.
Hun gikk på Firda videregående skole fra 1996 til 1999. Hun er utdannet jurist fra Universitetet i Oslo og har en bachelorgrad i statsvitenskap fra NTNU i Trondheim.
Solheim ble i 2013 tildelt Kringkastingsprisen, som «ein god representant for nynorsk i fjernsynet».
Gustav Svensson
Karl Gustav Johan Svensson (født 7. februar 1987) er en svensk fotballspiller som spiller for IFK Göteborg.
Landslaget
Han ble tatt ut i s tropp til VM i fotball 2018 i Russland.
Han ble tatt ut i s EM-tropp til EM i fotball 2021.
Bernie Sanders
Han stilte som kandidat i Det demokratiske partis nominasjonsprosess til presidentvalget i USA 2016.
Han var også kandidat til primærvalgene før presidentvalget i 2020, men trakk seg den 8. april 2020.
Han ble valgt som senator 7. november 2006 og gjenvalgt i 2012 og 2018. Før han ble senator satt han i Representantenes hus i seksten år. Per 2018 var Sanders én av to uavhengige senatorer i Kongressen. Han betegner seg selv som en sosialdemokrat, men hører ikke til noe parti. Han blir telt med i Det demokratiske partis partigruppe.
Bakgrunn
Broren Larry Sanders (født 1935) bor i Oxford og stilte i 2016 til valg for Green Party of England and Wales. Han fikk 1363 stemmer i valgkretsen Witney (David Camerons valgkrets).
Presidentkampanjen 2016
Sanders kunngjorde den 26. mai 2015 at han ville stille som presidentkandidat i Det demokratiske parti. Han hadde tidligere vurdert å stille som en tredjepart, men sa i intervju at han valgte å stille i det demokratiske parti av frykt for å havne i en vippeposisjon hvor han endte opp med å gi makt til Republikanerne.
Kampanjefinansiering
I motsetning til de fleste andre kandidater var ikke Sanders finansiert gjennom en Super PAC, det vil si som oftest pengesterke organisasjoner som driver valgkamp på vegne av enkeltkandidater, men i prinsippet skal være uavhengig av dem. I stedet var han finansiert av over én million enkeltdonasjoner. fra privatpersoner på rundt 30 dollar pr person, i tillegg til en rekke mindre bidrag fra fagforeninger De første to månedene etter at han annonserte sitt kandidatur alene, hadde han mottatt 400,000 donasjoner fra 250,000 enkeltindivider.
Sanders ønsker å få omgjort høyesterettsavgjørelsen omtalt som Citizens United, som ifølge han lar de rikeste i landet kjøpe politikerne i Det hvite hus, i senatet, guvernører og jurister. I den demokratiske kandidatdebatten på CBS poengterte han overfor Clinton at de som betaler kampanjen hennes store pengesummer, sannsynligvis vet at de får igjen for pengene de investerer.
Blant punktene på hans politiske program er offentlig finansiering av valget.
Fanesaker
Sanders mener at offentlige skoler på College-nivå skal være avgiftsfrie, slik at alle har råd til å gå på skole, og at studentene ikke skal komme ut fra utdanningen med hemmende lån. Dette vil han finansiere med en skatt på spekulasjoner på Wall Street.
Sanders profilerer seg også på at han stemte nei til Irak-krigen og sier at landet ikke må gjøre den samme feilen igjen i forbindelse med ISIS.
Klimaendringer er et stort tema for Sanders, og han har foreslått en rekke stramme tiltak for å møte klimakrisen. Da Sanders i den første demokratiske debatten ble spurt om hva som var den største trusselen mot USA i dag, svarte han i motsetning til alle andre at den ikke var terrorister eller atomvåpen i Iran, men klimakrisen.
Med hensyn til våpenkontroll har Sanders blant annet sagt at våpen betyr to helt forskjellige ting i landlige strøk enn det gjør i byer, og at det er viktig at man ikke roper på hver sin haug, men går sammen i en løsning som passer for alle. Sanders er mot våpen som er konstruert for å drepe mange mennesker, og for forbedret vandelssjekk. I forbindelse med våpendebatten trekker Sanders også tråder til mental helse, og sier at mennesker med selvmordstanker eller tanker om mord, må kunne få psykiatrisk hjelp øyeblikkelig.
10. desember 2010 holdt han en åtte timer og 36 minutter lang tale i Senatet i protest mot president Barack Obamas skattelettekompromiss med republikanerne. Det var den tredje lengste talen i Senatet siden 1990.
Vipps
Vipps er et norsk selskap som tilbyr betalings- og ID-løsninger. Vipps ble lansert av DNB 30. mai 2015 som en digital betalingstjeneste for smarttelefoner mellom privatpersoner. Siden 2017 utgjør tjenesten et frittstående selskap. Per 31. desember 2018 var DNB største eier med en andel på 44,49 prosent, SpareBank 1 Betaling eier 20,04 prosent, Balder Betaling 10,49 prosent, Eika VBB 9,27, Nordea Bank 6,38 prosent og øvrige aksjonærer som består av banker i Norge 7,33 prosent.
Vipps er tilgjengelig i App Store og Google Play. Støtte for Windows Phone via Windows Store var tilgjengelig ved lansering, men ble avsluttet i 2017. Vipps er tilgjengelig for personer over 15 år med norsk fødselsnummer, mobilnummer, kontonummer og betalingskort. Vipps lar brukerne betale til mottagers telefonnummer i stedet for kontonummer. I desember 2018 ble «Vipps under 15» lansert, en forenklet versjon av Vipps der foreldrene har kontroll over hvem barnet får lov å sende penger til og motta penger fra.
Ved lansering måtte brukerne betale 1 norsk krone per overføring inntil 2 000 kroner og 1 % av beløpet ved større overføringer. Da Danske Bank lanserte MobilePay uten gebyrer i 20. august 2015, fulgte DNB etter, men beholdt gebyr for transaksjoner over 5 000 kroner (1 % gebyr).
Tjenesten
Vipps er en applikasjon som kan lastes ned til smarttelefoner (iOS og Android). Etter nedlasting må brukeren registrere seg med BankID og deretter legge inn betalingskort (Visa/Mastercard) eller et kontonummer fra en norsk bank. Når man registrerer seg som bruker opprettes det en kobling mellom mobilnummer og kontonummer slik at man kan betale til mobilnummer med Vipps.
For å sende penger er man avhengig av å registrere seg som bruker. Sender man penger til en bruker som ikke er registrert, vil mottager få melding om å registrere seg for å motta pengene. På denne måten kan man også betale til mottagere som ikke har lastet ned Vipps.
I 2016 ble Vipps regninger lansert, en løsning som gjorde det mulig å motta og betale fakturaer i appen. I 2018 innførte Vipps såkalt straksbetaling, som innebærer at kundene uavhengig av bank vil få pengeoverføringer direkte inn på konto. . Samme år gjorde Vipps det også mulig å sjekke saldoen på registrert bankkonto.
Vipps er medlem av den europeiske mobilbetalingsassosiasjonen EMPSA, og målet er at betalingstjenesten snart skal kunne brukes i utlandet.
Bedrifter
Vipps har lansert flere tjenester for bedrifter. Vipps kan integreres med nettbutikker.
Sikkerhet
For å benytte Vipps må man logge seg på applikasjonen ved å verifisere seg med en egenvalgt kode, eventuelt Touch ID/Face ID. Når man treffer ulike beløpsgrenser, må man verifisere betalingen med BankID. I tillegg har Vipps egne sikkerhetsalgoritmer ved registrering og bruk.
Minneadresse
Innenfor informatikken er minneadresse et begrep som brukes på ulike nivåer av programvare og maskinvare for å aksessere en datamaskins hovedminne. Minneadressene er sekvenser med tall av faste størrelser som vises og kan manipuleres som unsigned heltall. En slik numerisk semantikk baserer seg på egenskaper ved mikroprosessoren (slik som programtelleren og minneadresseregister) såvel som på bruken av minnet som en tabell i ulike programmeringsspråk.
Vitaliebrødrene
Navnet kommer fra lavtysk: vitalie («proviant»), fra latin: victualia («levnetsmiddel»), og de fikk dette navnet da kaprergruppen ble engasjert av huset Mecklenburg under en krig mellom Danmark og Sverige for å bringe forsyninger til Albrecht av Mecklenburg da han som svensk konge var beleiret i Stockholm av dronning Margretes hær i «1389». Etter at krigen sluttet fortsatte vitaliebrødrene å kapre handelsfartøyer og plyndret de danske kjøpsteder for egen regning og kalte seg så for «Likedeeler» (lavtysk: likedeler = lik andel) ettersom de delte byttet likt innbyrdes, noe som har gitt dem et Robin Hood-rykte i ettertiden.
De inntok Bergen i 1393, og Malmö og Visby 1394 slo seg ned på Gotland. En overenskomst mellom Margrete og Albrecht i 1395 førte til at Albrecht ble satt fri og Stockholm pantsatt til hanseatene. Dette fratok vitaliebrødrene deres grunnlag, men de fortsatte med sjørøveri. Den tyske orden under stormester Konrad von Jungingen fordrev vitaliebrødrene fra Visby i 1398 og slik sikret østersjøhandelen.
I 1401 klarte en flåte fra Hansaforbundet ledet av Simon av Utrecht å nå Störtebekers flåte i nærheten av Helgoland og slo denne i et slag 22. april. Ifølge enkelte historier hadde Störtebekers skip blitt gjort sjøudyktig ved hjelp av en forræder som hadde kastet flytende bly på kjettingen som holdt styreroret. Störtebeker og hans mannskap ble overmannet og fraktet til Hamburg og ble der dømt til døden og halshugget 20. oktober.
Vitaliebrødrene plyndret og satte Bergen i brann en rekke ganger:
Liste over kulturminner i Alver
Liste over kulturminner i Alver er en oversikt over fredede og/eller bevaringsverdige bygninger og elementer i Alver. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
IBM System/360 modell 44
IBM System/360 modell 44 var en spesialisert modell av IBMs System/360-familie av stormaskiner. Modellen hadde en datamaskinarkitektur som var spesielt laget for vitenskapelig databehandling, sanntids databehandling, prosesskontroll og datamaskinbasert numerisk styring.
Modell 44 ble annonsert den 16. august 1965, og ble trukket tilbake fra markedet den 24. september 1973.
Prydhonningeter
Prydhonningeter (Acanthorhynchus tenuirostris) er en fugl i gruppen Acanthorhynchus i familien honningetere. Den er endemisk til Australia.
Vitenskapsåret 1736
Vitenskapsåret 1736 er en oversikt over hendelser, prisvinnere, fødte og avdøde personer med tilknytning til vitenskap i 1736.
Prydhonningeter
Underarter
Det er beskrevet fire underarter av prydhonningeter :
Erik Nylander
Johan Erik Nylander (født 3. april 1981 i Norberg i Sverige) er en jazzmusiker (trommer), improvisator og komponist, som har bodd i Norge siden 2002. Han spiller i en rekke band på den norske og nordiske jazzscenen, blant disse er Ola Kvernberg Trio, «Kobert», Kirsti Huke Quartet, Tore Brunborg Trio, «Liarbird», Bjørn Alterhaug Quintet, «Peloton», «Juxtaposed», Magic Pocket, «Monoswezi» og sitt eget Erik Nylanders Orkester.
Karrière
Etter avsluttet videregående skole på Domarhagsskolan studerte Nylander ved jazzlinja på NTNU i Trondheim (2002-04). Etter å ha gjort seg bemerket på den norske jazzscenen med en rekke utgivelser og i ulike prosjekter, lagde han plata Corrupted Mirror (2009) ved et møte med Karl Stømme (trompet) og Steinar Nickelsen (keyboard). Albumet tok form i studio der musikerne møttes uten noen spesiell intensjon om å gi ut noen CD. Idéen var å bruke de tre instrumentene til å spille all slags musikk, som føltes naturlig å spille i øyeblikket. Opptakene ble gjort i tre forskjellige økter. De fleste av sporene er improvisert på stedet, men inneholder også komposisjoner skrevet av Strømme og Nickelsen. Oberheim OB-X synthesizer fra 1980 var avgjørende for lydbildet.
Albumet A festa Vale Tudo (2009) med Erik Nylanders Orkester (med Eivind Lønning, Espen Reinertsen, Hanna Gjermundrød, Ole Morten Vågan & Petter Vågan) markerte Nylanders debut som plateprodusent og bandleder. Han har også vært med på å starte flere andre bandprosjekter.
Leirskallen
Leirskallen er et boligstrøk i Bydel Nordstrand i Oslo. Det ligger sør for Lambertseter-platået og nord for Mortensrud. Det avgrenses i øst av Skulleruddumpa, og går i vest over i Munkerud.
Navnet kommer fra gårdene Leirskallen og Vestre Leirskallen. Området kom i Aker kommunes eie i 1924, og ble bygget ut i årene etter andre verdenskrig.
De delene av Leirskallen som ligger sør for Ljanselva (veiene Leirskallen, Leirskallsvingen og Leirskallbakken) ble bygget ut med tomannsboliger i 1949–1953 av Lastebileiernes Selvbygerlag. Borettslaget gikk senere inn i OBOS som Skullerudgrenda borettslag.
I bakken opp mot Mortensrud ble det på 1970-tallet opparbeidet slalåmbakke, etter at området tidligere hadde vært hoppbakke. I 2016 åpnet Leirskallen turnhall, som driftes av Nordstrand Turnforening og Leirskallen skisenter.
Dybde-først-søk
Dybde-først-søk (DFS) er en søkealgoritme for grafer som prioriterer å gå nedover i grafen så langt råden er før den prøver andre stier. Når en kommer til en løvnode eller det ikke finns flere etterkommere å prøve, går en tilbake til forrige node for å prøve og finne neste etterkommere. Dette gjentas til løsningen er nådd eller når det er ingen flere stier å prøve.
Virkemåte
Søkefronten (frontier) er en liste av alle stier. I et dybde-først-søk, fungerer søkefronten som en LIFO (last-in first-out) stabel (stack) av stier. I en stabel blir elementene lagt til og fjernet fra toppen av stabelen.
Bronckhorst
Bronckhorst er en kommune i provinsen Gelderland i det østlige Nederland. Kommunen hadde 0 innbyggere i.
Kommunen Bronckhorst ble dannet den 1. januar 2005 ved en sammenslåing av fem mindre kommuner, her listet med de viktigste tettstedene:
Kommuneadministrasjonen ligger i Hengelo.
Maximilian Götz
Maximilian Götz (født 4. februar 1986 i Ochsenfurt, Bayern) er en tysk racerfører. I 2003 vant han det tyske Formel BMW-mesterskapet, etter å ha vunnet seks løp. Han har siden konkurrert i blant annet Formel 3 Euroseries. Siden 2010 har han kjørt i ADAC GT Masters, hvor han sammen med Sebastian Asch vant mesterskapet i 2012.
UCI ProSeries
UCI ProSeries er fra 2020-sesongen en serie med sykkelritt på nest øverste nivå, like under UCI World Tour.
Troppene til EM i fotball 2012
Troppene til EM i fotball 2012 er en liste over samtlige spillere som deltok i Fotball-EM 2012 i Polen og Ukraina. Turneringen startet 8. juni 2012, og finalen ble holdt 1. juli, i Kyiv.
Kellybreen
Kellybreen er en bratt sidebre som strømmer sørvestover fra Mount Peacock og ut i Tuckerbreen like sør for Mount Titus i Admiralitetsfjellene i Antarktis.
Breen ble kartlagt av US Geological Survey (USGS) etter landmålinger og flyfoto tatt av U.S. Navy i 1960-62 og navngitt av Advisory Committee on Antarctic Names (US-ACAN) etter løytnant Anthony J. Kelly i US Navy, en militærlege ved Hallett-stasjonen i 1961.
Filosofiåret 1547
Filosofiåret 1547 er en oversikt over hendelser, utgivelser og personer med tilknytning til filosofi i 1547.
Strategus aenobarbus
Strategus aenobarbus er en bille som hører til gruppen hornbiller i familien skarabider (Scarabaeidae).
Utseende
En middelsstor (30 -40 millimeter), kraftig, blankt svart hornbille, kroppen mer eller mindre sylindrisk. Hannen har et slankt horn på pronotums forkant, bak dette er pronotum uthulet, på sdiene av uthulingen gjerne med et vinkelformet framspring. Pronotum er blankt og glatt over det hele. Hunnen ligner hannen, men er gjerne litt rødbrun på farge, uthulingen foran på pronotum er knapt synlig, den fremre delen av pronotum med nettaktig mikroskulptur. Antennene er korte og vifteformede. Dekkvingene er blanke med ganske fine punktrader. Undersiden er kledt med lange, gulaktige hår.
Levevis
Larvene lever i jorden av røtter og råtnende plantedeler. Noen ganger kan de gjøre litt skade på plener og lignende. Utviklingen tar ett år. De voksne billene spiser gjerne frukt eller nektar fra blomster. De flyr om natten og kommer gjerne til lys.
Utbredelse
Arten er kjent fra Karibia (Hispaniola).
Hafþór Júlíus Björnsson
Hafþór Júlíus Björnsson,, engelsk stavemåte Hafthor Julius Bjornsson, ofte referert til som Thor eller The Mountain, (født 26. november 1988) er en profesjonell strongman, skuespiller og tidligere profesjonell basketballspiller. Han er også kjent for rollen hans, Ser Gregor Clegane (The Mountain), i HBOs TV-serie Game of Thrones.
Utført på trening
Markløft, Elefant bar 474 kg/1045 lbs
Michael Weinius
Michael Weinius (født 1. mars 1971 i Stockholm) er en svensk tenor. Han ble førsteprisvinner ved den internasjonale Wagner-konkurransen i 2008 i Seattle.
Karriere
I 2004 byttet Weinius stemmetype til tenor, og debuterte i rollen som Laca (Jenufa) på NorrlandsOperan. I løpet av sitt første år som tenor ble han engasjert til å synge blant annet Don José (Carmen) i konsert med Kungliga Filharmoniska Orkestern under Marc Soustrot, Loge (Rhenguldet) med Göteborgs Symfoniorkester og Kent Nagano, og Sergej (Katerina Ismajlova) på Värmlandsoperan. Disse innledende rolletolkningene som tenor ble fulgt opp av en rekke debuter, som Riccardo/Gustav III (Maskeradeballet), Dick Johnson (La fanciulla del West) og Herodes (Salome), Turiddu (Cavalleria rusticana) og Siegmund (Valkyrien), Cavaradossi (Tosca), Don José (Carmen) og Otello (Otello).
Våren 2007 sang Weinius sin første Parsifal i Karlstad Domkyrka o Värmlandsoperans oppsetning. Deretter har Weinius opptrådt i denne rollen flere ganger. Han sang Parsifal i Mannheim våren 2008, sikret seg seier i Seattles Wagner-konkurranse ved å synge utdrag av Parsifal, og han har siden det sunget rollen på flere internasjonale scener, blant annet Deutsche Oper am Rhein i Düsseldorf og den finske nasjonaloperaen i Helsingfors.
I desember 2008 medvirket Michael Weinius i urpremieren av Kungliga Operans bestillingsverk Batseba av Sven David Sandström i rollen som kong David, spesielt skrevet for ham.
Andre roller er tittelrollen i Peter Grimes, Alfred (Läderlappen), begge kongene Karl IV og Ferdinand VII i Daniel Börtz' opera Goya, tittelrollen i Verdis Otello og Siegmund (Die Walküre).
Høsten 2010 debuterte Michael Weinius på Opera Bastille i Paris i rollen som Hans Schwalb i Hindemiths Mathis der Maler under ledelse av dirigent Christoph Eschenbach. Våren 2012 sang han for første gang tittelrollen i Wagners Lohengrin på Kungliga Operan i Stockholm.
I 2013 debuterte han blant annet ved Deutsche Oper i Berlin som Lohengrin og ved Bayerische Staatsoper i München som Parsifal. Han medvirket også ved en Wagner-gala med Staatskapelle Dresden og dirigenten Christian Thielemann. Michael Weinius har også blitt flittig engasjert som konsertsanger og har opptrådt med dirigenter som Gustavo Dudamel, Alan Gilbert, Leif Segerstam, Jukka-Pekka Saraste, Kent Nagano, Pinchas Steinberg, Pier Giorgio Morandi og Marc Soustrot.
Megaceras brevis
Megaceras brevis er en bille som hører til gruppen hornbiller i familien skarabider (Scarabaeidae).
Utseende
En stor, (ca. 35 millimeter), kort og bred, blank, brunlig til svart hornbille. Hannen har et kraftig horn i pannen, dette er særlig kraftig hos denne arten, og to korte, butte horn på pronotum, som er høyt hvelvet, for det meste svært blankt, men med et parti med kraftig punktering på hver side. For-leggen (protibia) har tre tenner. Dekkvingene er glatte og blanke.
Levevis
Lite er kjent om biologien til disse billene. De fleste av artene er tilsynelatende sjeldne, og lever i løvskog. De voksne billene er nattaktive. Larvene utvikler seg mest sannsynlig i råtne stokker.
Utbredelse
Arten er kjent fra Peru.